Source: http://tuhar.sk/index.php/2011/65-vzn-2011-c-4-2011/105-o-povinnosti-vypracova-a-aktualizova-povodovy-plan
Timestamp: 2018-12-12 01:17:54+00:00

Document:
VZN č. 4/2011
| | Prečítané: 3006x
T U H Á R
Tuhár 56, 985 12 Tuhár, okres Lučenec
Obec Tuhár na základe ustanovenia § 6 ods. 1 zákona SNR č. 369/90 Zb. o obecnom zriadení v znení neskorších predpisov, v súlade s § 26 ods.3 písm. a) bod 6 zákona NR SR č. 7/2010 Z.z. o ochrane pred povodňami vydáva :
VŠEOBECNE ZÁVÄZNÉ NARIADENIE Č. 4/2011
Účelom tohto všeobecne záväzného nariadenia je uloženie povinnosti vypracovať a aktualizovať povodňový plán záchranných prác právnickej osobe a fyzickej osobe – podnikateľovi, ktorej objekt môže byť postihnutý povodňou.
1. Povodňový plán záchranných prác je organizačný dokument vypracovaný v zmysle zákona NR SR č. 7/2010 Z.z. o ochrane pred povodňami a vyhlášky Ministerstva životného prostredia SR č. 261/2010 Z.z. ktorou sa ustanovujú podrobnosti o obsahu povodňových plánov a postup ich schvaľovania.
2. Inundačné územie je územie priľahlé k vodnému toku, zaplavované vyliatím vody z koryta ( §46 zákona NR SR č. 364/2004 Z.z. o vodách v platnom znení a §20 zákona NR SR č. 7/2010 Z.z. o ochrane pred povodňami ).
3. Pobrežný pozemok je pozemok do 10 m od brehovej čiary vodohospodársky významného vodného toku a pri drobných vodných tokoch do 5 m od brehovej čiary ( §49 zákona NR SR č. 364/2004 Z.z. o vodách v platnom znení ).
1. Povodňové plány záchranných prác sú povinné vypracovať a aktualizovať všetky právnické osoby a fyzické osoby – podnikatelia, ktorých objekty môžu byť postihnuté povodňou ( §26 ods. 3 písm. 6 zákona č. 7/2010 Z.z. o ochrane pred povodňami). Jedno vyhotovenie sú povinní predložiť Obci Tuhár
2. V katastrálnom území Obce Tuhár môžu byť postihnuté povodňou objekty nachádzajúce sa na pobrežných pozemkoch a v inundačnom území vodného toku Tuhársky potok
3. Povodňové plány sa každý rok preskúmavajú, podľa potreby aktualizujú a každoročne do 31. júla predkladajú obci / mestu / ( §3, ods. 8 vyhlášky Ministerstva životného prostredia SR č. 261/2010 Z.z. ktorou sa ustanovujú podrobnosti o obsahu povodňových plánov a postup ich schvaľovania ). Zmeny podstatného významu sa zapracujú do povodňových plánov bezodkladne ( §10 ods.4 zákona NR SR č. 7/2010 Z.z. o ochrane pred povodňami ).
Obsah povodňového plánu právnických a fyzických osôb – podnikateľov na území obce / mesta / ustanovuje vyhláška Ministerstva životného prostredia SR č. 261/2010 Z.z. v prílohe č. 4.
1. Na tomto všeobecne záväznom nariadení sa uznieslo Obecné zastupiteľstvo v Tuhári na svojom zasadnutí dňa 30.6.2011 svojim uznesením č 6 / 2011
2. Toto nariadenie nadobúda účinnosť pätnástym dňom od jeho vyhlásenia.
Vyvesené : 14.6.2011
Schválené: 30.6.2011
Vyhlásené: 30.6.2011
Nadobúda účinnosť: 15.7.2011

References: § 6
 § 26
 §46
 §20
 §49
 §26
 §3
 §10